hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այդ օրը, սակայն, քննարկում չեղավ: Հետո որոշ պատգամավորներ՝ այդ թվում Նաիրա Զոհրաբյանը, Էդմոն Մարուքյանը հայտարարեցին, որ օրինագիծը կքննարկվի ԱԺ հոկտեմբերի 29-ի նիստում: Եվ ահա երեկ ուշ երեկոյան արդարադատության նախարար Արտակ Զեյնալյանը ֆեյսբուքյան էջում գրեց, որ համաներման հարցը խորհրդարանը կքննարկի հոկտեմբերի 31-ի արտահերթ նիստում՝ 24 ժամյա ռեժիմով: Մինչ այդ նախագիծը կքննարկի ԱԺ պետաիրավական և մարդու իրավունքների պաշտպանության հարցերի մշտական հանձնաժողովը:
Ըստ իրավապաշտպանի՝ այն, որ տևական ժամանակ «Համաներման մասին» նախագիծը չէր ներկայացվում ԱԺ, հույս էր տալիս ենթադրելու, որ ուշացման պատճառը կլինի օրենքի իսկապես բացառիկությունը:
«Սպասելիքները շատ ավելին էին, քան այն, ինչ հրամցվեց հասարակությանը: Շատ առումներով վերջին՝ 2013 թ-ի համաներումը ավելի մարդասիրական կարելի է համարել: Օրինակ՝ դա վերաբերում է 2013թ և 2018 թ համաներումների պատժի չկրած մասի կրճատման չափերին: Մասնավորապես՝ շատ դեպքերում այս համաներումը զգալիորեն ավելի քիչ ժամանակով է կրճատելու պատժաչափի չկրած մասը»,-նշեց իրավապաշտպանը:
2016-ին ՊՊԾ գունդը գրաված «Սասնա ծռեր» խմբի մի քանի անդամների պաշտպան Արայիկ Պապիկյանը չբացառեց, որ այս տեսքով օրինագծի ընդունման դեպքում իրենք հնարավոր է դիմել Սահմանադրական դատարան՝ «Համաներման մասին» օրենքի սահմանադրականությունը պարզելու համար:
«Շատ վատ կլինի, որ ստիպված լինենք դիմել Սահմանադրական դատարան՝ վիճարկելու «Համաներման մասին» օրենքի՝ Սահմանադրությանը համապատասխանելու հարցը»,- Forrights.am-ին ասաց Պապիկյանը՝ հավելելով, որ այդ դեպքում կարող է վտանգվել «Համաներման մասին» օրենքի ամբողջության կիրառումը, քանի որ այն նախատեսված է կիրառել երեք ամսվա ընթացքում:
ԱԺ կայքում հրապարակումից հետո պարզ դարձավ, որ օրինագծի նախնական տարբերակում փոփոխություն է կատարվել և որոշակի պայման է դրվել «Սասնա ծռեր» խմբի անդամների վրա համաներման տարածման համար. այն է՝ ՊՊԾ գնդում պատանդի կարգավիճակում պահված ու ֆիզիկական վնաս կրածները պետք է չառարկեն, որպեսզի «Սասնա ծռեր» կարողանան համաներվել: Ընդ որում, այդ սահմանափակումը վերաբերում է նաև մինչ ՊՊԾ գնդի դեպքերը կալանավորված Ժիրայր Սեֆիլյանին ու նրա հետ կալանվորվածներին, ինչպես նաև ՊՊԾ գունդ մուտք չգործածներին, ովքեր, ըստ մեղադրանքի, հանցակցել են «Սասնա ծռեր»-ի հետ, ասել է թե՝ աջակցել նրանց: Համաներումը չի տարածվելու ոստիկանների մահվան մեջ անմիջական մեղադրվող խմբավորման երկու անդամների վրա:
«Որքան էլ կարևորենք տուժողի կամ պատանդառված անձի դիքրորոշումը, բայց օրենքի կիրառումը նրանց դիրքորոշմամբ պայմանավորելը ճիշտ մոտեցում չէ»,- Forrights.am-ին ասաց պաշտպան Արայիկ Պապիկյանը: Ըստ նրա՝ «Համաներման մասին» նախագիծը կդառնա օրենք, իսկ օրենքը պարտադիր կատարման ենթակա է:
«Այստեղ օրենքի կիրառումը պայմանավորվում է որոշակի անձանց կամարտահայտությամբ: Եթե, օրինակ, պատանդառված բուժաշխատողը դատարանում հայտարարի, որ դեմ է «Սասնա ծռեր»-ի նկատմամբ համաներման կիրառմանը, օրենքը չի կարող գործել»,-մանրամասնեց փաստաբանը՝ հավելելով, որ այդտեղ իրավաբանորեն ոչ հստակ ձևակերպում կա, որը կարող է չարաշահումների տեղիք տալ. «Ընդ որում, այդ չարաշահումը կարող է թույլ տալ և դատախազը, և դատավորը, և քննիչը»:
Ուստի, ըստ փաստաբանի, օրինագիծը պետք է խմբագրվի կամ կիրառման հստակ մեխանիզմ դրվի: «Չի կարող օրենքի կիրառումը պայմանավորվել որևէ անձի ցանկությամբ, որքան էլ նա հանդիսանա տուժող կամ պատանդառված: Եթե օրենքը պիտի կիրառվի տարբեր մարդկանց դիրքորշումները հաշվիվ առնելով, ապա դա օրենք չի կարող համարվել»,-նշեց Պապիկյանը:
Նրա պնդմամբ՝ խոսքը վերաբերում է մոտ 60 անձի, այդ թվում նրանց, ում մասով դեռ քննությունը չի ավարտվել: «Այստեղ միայն «Սասնա ծռեր» խմբավորումը չի: Մայր քրգործը ՀՔԾ-ն դեռ շարունակում է քննել և այդ գործով այլ մեղադրյալներ ևս կան: Եթե տուժողը բոլորի նկատմամբ համաձայնությունը չի տալիս, ապա արդյո՞ք բոլորի հետ առնչվել է, թե՞ ոչ: Իրավաբանորեն ոչ հստակ է ձևակերպումը»,-շեշտեց փաստաբանը:
Այսպես կոչված «վետոյի իրավունքը» ՊՊԾ գնդի տարածքում զոհված ոստիկանների հարազատներին չի վերաբերում, քանի որ համաներումը չի տարածվում «Սասնա ծռեր»-ի այն անդամների վրա, որոնց վրա սպանության հոդված կա:
Պաշտպան Արայիկ Պապիկյանին նաև հարցրինք՝ արդյո՞ք արժանահավատ չի համարում Պավլիկ Մանուկյանի հայտարարությունը, որ պատահական կրակոցի հեղինակը ոչ թե Արմեն Բիլյան է, այլ Էդուարդ Գրիգորյանը:
«Որպես փաստաբան ես քրգործի նյութերից և իմ պաշտպանյալների հետ աշխատանքի ընթացքում էդ դրվագի վերաբերյալ որևէ տեղեկություն չեմ նկատել»,-ասաց Պապիկյանը՝ հավելելով, որ այդ առթիվ նոր քննություն չկա, և դատախազը պնդում է նախկին մեղադրանքը:
Նախորդ նյութը«ԱԺ պատգամավորի նկատմամբ կա գործ, որը 100%-ով ապացուցված է. դա լինելու է Երրորդ Հանրապետության պատմության ամենախոշոր կաշառքի դեպքը»
Հաջորդ նյութը«Էս բանդայի դեմը պետք ա առնել». Մովսես գյուղի 80-ամյա բնակչուհին` Գագիկ Մելիքյանի մենաշնորհային դիրքի մասին բարձրաձայնեց
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.